BODOLAND रादाब बाक्सा 30 सेप्टेमबर : मानास माहारियारि हाग्रामायाव दावबायनो गोसो जानानै थानाय दावबायारिफोरनि थाखाय गोजोन्थाव खौरां। कर’नानि थाखाय गोबाव सम बन्द जानानै थानाय मानास माहारियारि हाग्रामायाव हाबलांग्रा गेटआ बेखेवजासिगोन। 67थि बुहुमनां जिब-जुनार हाबथा सानजों लोब्बा लाखिनानै 1 अक्टबरखालि बासबारि रेन्जाव थानाय गुबै हाबलांग्रा गेटआ दावबायारिफोरनि थाखाय 1 अक्टबरखालि फुंबिलि 11 रिंगायाव बेखेव जासिगोन। मिथिनो मोननाय बादिब्ला हाबाफारियाव बेखेवगिरि महरै  बि टि आर नि गाहाइ मावफुं सोद्रोमा प्रमद बर’ बिथाङा बाहागो लागोन आरो बिटिआरनि हाग्रा बिफाननि मावफुं सोद्रोमा रन्जित बसुमतारी बिथांजों लोगोसे मानास हाग्रामानि दिथागिरि, गोजौ थाखोनि बिबानगिरि बिथांमोना बाहागो लागोन।